CONSILIUL LOCAL AL MUNICIPIULUI TIMIŞOARA             


APROBAT

DIRECŢIA DE ASISTENŢĂ SOCIALĂ COMUNITARĂ



PRIMAR
NR114/12.01.2010            





Dr.Ing.GHEORGHE CIUHANDU
R E F E R A T

privind raportul pe semestrul II 2009 al activităţii mediatorilor sanitari
     Având în vedere :
- dispoziţiile art.11 alin(2) din O.U.G. nr.162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, conform cărora” Serviciul public de asistenţă socială de la nivelul autorităţilor administraţiei publice locale sau, după caz , compartimentul desemnat cu atribuţii în domeniu din cadrul aparatului de specialitate al primarului elaborează semestrial un raport privind serviciile şi activităţile de asistenţă medicală comunitară derulate şi îl prezintă consiliului local sau, după caz, consiliului judeţean, precum şi unităţilor din subordinea Ministerului Sănătăţii Publice”;
- prevederile art.3 alin.(1) şi(2) din H.G. nr.56/2009 pentru aprobarea Normelor metodologice de aplicare a Ordonanţei de urgenţă a Guvernului nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale:  
„(1) Desfasurarea activitatilor de asistenta medicala comunitara integrata cu serviciile sociale se face in folosul comunitatii de serviciul public de asistenta sociala de la nivelul autoritatilor administratiei publice locale sau, dupa caz, de compartimentul desemnat cu atributii in domeniu din cadrul aparatului de specialitate al primarului.
 (2) Autoritatile administratiei publice locale elaboreaza strategia si programul anual de asistenta medicala comunitara la nivelul unitatii administrativ-teritoriale respective, monitorizeaza si evalueaza activitatea de asistenta medicala comunitara”.;

- dispoziţiile art. 2 din HCLMT nr.329/03.08.2009 privind înfiinţarea serviciului public de asistenţă medicală şcolară,  modificată prin HCLMT nr.365/29.09.2009, care prevăd ” Se aproba suplimentarea cu 2 posturi pentru activitatea de asistenta medicala comunitara, a personalului din cadrul Directiei de Asistenta Sociala Comunitara Timişoara in scopul încheierii contractelor individuale de munca cu mediatorii sanitari.”;

- Protocolul de Predare – Preluare  nr.9491/07.08.2009 - SC2009-18163/07.08.2009 privind transferul activităţii de asistenţă medicală comunitară asigurată de mediatori sanitari;
-Ordinul nr. 1645/1136/2009 privind modificarea şi completarea Ordinului ministrului sănătăţii şi al preşedintelui Casei Naţionale de Asigurări de Sănătate nr.417/431/2009 pentru aprobarea Normelor tehnice de realizare a programelor naţionale de sănătate în anul 2009  prelungit pentru trimestrul I al anului 2010
Direcţia de Asistenţă Socială Comunitară Timişoara a întocmit raportul semestrial privind activitatea desfăşurată de mediatorii sanitari la nivelul comunităţii de romi din Municipiul Timişoara, raport transmis  şi  Direcţiei de Sănătate Publică Timiş.
Conform concluziilor acestuia, este necesar un singur mediator sanitar la nivelul Municipiului Timişoara. În considerarea activităţii cuprinse în raport a fiecăreia dintre persoanele cu atribuţii de mediatori sanitari, propunem prelungirea contractului individual de muncă al  doamnei Petru Agneta pentru asigurarea continuităţii asistenţei medicale adaptate nevoilor comunităţii din Municipiul Timişoara.

Având în vedere cele expuse, în conformitate cu actele menţionate şi  în baza  art.36 alin.2 lit.”d” şi alin 6, lit. „a”, pct.2  din Legea 215/2001 privind administraţia publică locală,  
PROPUNEM:

1. Aprobarea raportului pe semestrul II 2009 al activităţii mediatorilor sanitari  la nivelul comunităţii de romi din Municipiul Timişoara.
2. Prelungirea contractului individual de muncă pe durată determinată al d-nei Petru Agneta pentru trimestrul I al anului 2010, cu păstrarea drepturilor salariale deţinute la data de 31.12.2009,  în cadrul Direcţiei de Asistenţă Socială Comunitară Timişoara, la Serviciul pentru Protecţia Copilului şi Familiei.

